**Volkswagen Jetta** je modelom nemeckej automobilky Volkswagen a patrí rovnako ako Golf do kategórie áut nižšej strednej triedy.

Prvá generácia (1979 – 1984)
----------------------------

Jetta I
Prvá generácia sedanu Jetta sa predstavila na Frankfurtskom autosalóne v roku 1979. Výroba začala ešte v tom istom roku v nemeckom Wolfsburgu. V Mexiku sa Jetta predávala pod názvom Volkswagen Atlantic. Na výber bola dvoj alebo štvordverová karoséria. Dizajn bol rovnako ako u hatchbacku dielom Giorgetta Giugiara. Americká verzia používala odlišne hranaté svetlomety, ktoré boli využité aj pri hatchbacku Rabbit. Pre východné európske trhy bežala výroba aj v Bosne a Hercegovine v Sarajeve. Produkcia skončila v roku 1984. Celkovo bolo vyrobených 571 030 vozidiel Jetta prvej generácie.

Rozmery
* Rázvor – 2 400 mm
* Dĺžka – 4 270 mm
* Šírka – 1 600 mm
* Výška – 1 300 mm

Druhá generácia (1984 – 1992)
-----------------------------

Jetta II
Druhá generácia odvodeného sedanu sa vyrábala v rozmedzí rokov 1984 až 1992. Za 8 rokov výroby bolo vyrobených 1 708 390 kusov. Na americkom trhu, kam prišla druhá generácia v roku 1985, sa Jetta stala najpredávanejším európskym automobilom. Vozidlo bolo vo všetkých smeroch väčšie a na rozdiel od predchodcu už päťmiestne. Rovnako ako pri prvej generácii sa vyrábal dvoj a štvordverový variant. V roku 1988 prišla modernizácia. Tá obsahovala nové nárazníky a predné bočné okná prestali byť delené. Kladne hodnotené bolo u druhej generácie riadenie a kvalita interiéru. Z vozidla boli odvodené aj športovejšie modely GLI alebo GTX. Tie boli prezentované ako lacnejšia alternatíva k vozidlám Audi alebo BMW. Športové verzie boli vybavené väčšími kolesami, tvrdšie nastavenými tlmičmi a kratšími prevodovými stupňami.

Rozmery
* Rázvor – 2 470 mm
* Dĺžka – 4 346 mm (do roku 1988), 4 385 mm
* Šírka – 1 680 mm
* Výška – 1 410 mm

### Volkswagen Jetta King

Volkswagen Jetta King je postavený na základe druhej generácie Jetty. Jeho výroba prebieha od piateho decembra 1991 v Číne. Počas výroby prešiel automobil dvoma modernizáciami. Prvá z nich prišla v októbri 1997. Dizajn prednej časti vozidla bol zmenený v duchu štvrtej generácie Passatu. Druhý facelift prišiel v marci 2004 podľa modelu Phaeton. Výroba prebieha v provincii S’-čchuan v Chengdu.

Tretia generácia (1992 – 1998)
------------------------------

Vento
Tretia generácia sedanu sa vyrábala v rokoch 1991 až 1998. V Európe pristúpil Volkswagen k zmene mena na Vento. Pod názvom Jetta sa tretia generácia predávala len v Spojených štátoch. K dispozícii už bola len ako štvordverový sedan. Design tretej generácie vytvoril Herbert Schafer. Boli použité farby bez prímesí ťažkých kovov a plasty boli čiastočne z recyklovaného materiálu.

**Rozmery**

* Rázvor – 2 470 mm
* Dĺžka – 4 400 mm
* Šírka – 1 690 mm
* Výška – 1 430 mm

Štvrtá generácia (1998 – 2005)
------------------------------

Bora Variant
Štvrtá generácia sa vyrábala najkratšie, iba medzi rokmi 1998 až 2005. V Európe sa predávala pod menom Bora, v Spojených štátoch a v Mexiku ostalo pri označení Jetta. Okrem klasického sedanu bolo od modelu Bora odvodené aj vozidlo s karosériou kombi Bora Variant. Prakticky išlo o klasický Golf Variant s dielmi prednej karosérie, ktoré sú zhodné so sedanom. Kombi sa predstavilo v januári 2001 na autosalóne v Los Angeles. Výroba kombi pre všetky trhy ale prebiehala len vo Wolfsburgu. Novinkami vo výbave vozidla boli dažďové senzory alebo automatická klimatizácia.

V Mexiku pokračoval predaj tejto generácie ešte v roku 2009. V ponuke sú dva motory, benzínový dvojliter s výkonom 85 kW a vznetový motor s objemom 1,9 litra a výkonom 74 kW. V roku 2009 sa v ponuke objavila športová verzia Jetta GLI poháňaná turbodúchadlom preplňovaným motorom s objemom 1,8 litra a výkonom 132 kW. Do výbavy športovej verzie patrí predný spojler, nadstavce prahov, športové nárazníky a sedemnásťpalcové kolesá, ktoré sú širšie ako u štandardných verzií. Celý automobil je na zníženom podvozku. Interiér je vybavený koženým paketom a doplnkami z Golfu GTI. V prepočte sa cena pohybovala okolo 330 tisíc Sk.

### City Jetta

Rovnako ako u hatchbacku, pokračuje na niektorých trhoch, ako napríklad Kanada, Brazília, Argentína, Čína alebo Mexiko, aj výroba sedanu. Dizajn vozidla je inšpirovaný piatou generáciou Passatu. K dispozícii je automobil s jediným motorom s obsahom 2,0 l a výkonom 86 kW.

Rozmery
* Rázvor – 2 510 mm (sedan), 2 520 mm (kombi)
* Dĺžka – 4 380 mm (sedan), 4 410 mm (kombi)
* Šírka – 1 730 mm
* Výška – 1 430 mm (sedan), 1 490 mm (kombi)

Piata generácia (2005 – 2010)
-----------------------------

Jetta V
Piata generácia sa po prvýkrát predstavila 5. januára 2005 na autosalóne v Los Angeles. Okrem predchádzajúcich lokácií výroby sa novo montuje napríklad aj v Indii. Je o niečo menšia, ako model Passat. Maska chladiča má veľké rozmery a je podobná ako na modeli Touran alebo Eos. Vo výbave sa novo objavila duálna klimatizácia a nové halogénové natáčacie svetlomety.

Rozmery
* Rázvor – 2 580 mm
* Dĺžka – 4 550 mm
* Šírka – 1 760 mm
* Výška – 1 460 mm

Šiesta generácia (2010 – súč.)
------------------------------

Jetta VI
Aktuálny model využíva podvozkovú platformu Golfu V. generácie, rovnako ako techniku zo staršej, (VI.) generácie. Ide prakticky o facelift s doplnením novej výbavy, ako je cúvacia kamera, rozpoznávanie únavy vodiča alebo kontrolu "mŕtveho uhla". Pohonné jednotky tvoria tri zážihové a dva vznetové motory s výkonom od 77 do 110 kW.

Referencie
----------

1. ↑   *Volkswagen writes history*. Wolfsburg : Volkswagen Kommunikation Briefach, 1998.
2. ↑  SMITH, David C.. *Golf, Jetta much improved and, with them, VWA's hopes*. Ward's Auto World, december 1984, [cit. 2009-03-05]. (po anglicky)
3. ↑  JEDLIČKA, Dan. Practically speaking, Volkswagen Jetta GLI at the top of its class. *Chicago Sun - Times*, júl 1986, čís. 106.
4. ↑  HILLS, Auburn. *Volkswagen of America*. Michigan : [s.n.], 1993. ISBN Form No. W63 163 6081 Chybné ISBN.
5. ↑  SMITH, Gregory M.. *Volkswagen of America Concentrates on Process: Rolls out new, dealer-friendly distribution system* [online]. január 2002, [cit. 2009-03-05]. Dostupné online. (po anglicky)
6. ↑  VAVERKA, Lukáš. *Volksagen Jetta GLI 1.8 Turbo: Mexický guláš* [online]. Auto.cz, 2009-8-13, [cit. 2009-10-21]. Dostupné online. (po česky)
7. ↑  Jetta na automix.sk

Pozri aj
--------

* Volkswagen
* Volkswagen Golf
* Volkswagen Bora

Iné projekty
------------

Commons
* Spolupracuj na Commons Commons ponúka multimediálne súbory na tému **Volkswagen Jetta**

Externé odkazy
--------------

* Oficiálne stránky modelu

|  |
| --- |
| **Automobily značky Volkswagen 1980 – dodnes** |
| **Kategória** | 1980 | 1990 | 2000 | 2010 | 2020 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 |
| Miniautomobil |  |  | Lupo | Fox | Up! |  |
| Malý automobil | Polo II | Polo III | Polo IV | Polo V | Polo VI |  |
|  |  | New Beetle | Beetle |  |
| Nižšia stredná trieda | Golf I | Golf II | Golf III | Golf IV | Golf V | Golf VI | Golf VII | Golf VIII |  |
| Golf I Cabrio |  | Golf III Cabrio |  |  | Golf IV Cabrio |  | T-Roc Cabrio |  |
|  |  |  |  | ID.3 |  |
| Jetta I | Jetta II | Vento | Bora | Jetta V | Jetta IV |  |  |
| Scirocco I | Scirocco II |  |  | Scirocco III |  |  |
|  | Corrado |  |  |  | XL-1 |  |  |
| Stredná trieda | Passat I | Passat II | Passat III | Passat IV | Passat V | Passat VI | Passat VII | Passat VIII |  |
|  |  |  | Passat CC | Arteon |  |
|  |  |  | Eos |  |
| Luxusný automobil |  |  |  | Phaeton |  |  |
| MPV |  |  |  | Golf Plus | Golf Sportsvan |  |
|  |  |  | Touran I | Touran II |  |
|  |  | Sharan I | Sharan II |  |
| SUV |  |  |  |  | T-Cross |  |
|  |  |  |  |  | Taigo |  |
|  |  |  |  | T-Roc |  |
|  |  |  |  | ID.4 |  |
|  |  |  | Tiguan I | Tiguan II |  |
|  |  |  | Touareg I | Touareg II | Touareg III |  |
| Úžitkový automobil | Transporter/Caravelle T3 | Transporter/Caravelle/Multivan T4 | Transporter/Multivan T5 | Transporter/Multivan T6 |  |
| Caddy I | Caddy II | Caddy III | Caddy IV |  |  |
| LT | LT | Crafter |  |  |
| Off-road | Iltis |  |  |  | Amarok |  |